text: Tre forsvundne på under et døgn - den ene to gange
  03 januar 2016 kl. 13.58
  Politiet har siden lørdag eftermiddag efterlyst tre personer. To demente og en skizofren. Den ene forsvandt fra sit hjem to gange.
  Søndag morgen forlod en 72-årig, dement kvinde sit hjem på Allégade i centrum af Tønder.
  - Kvindens søn ringede til os. Han var bekymret for sin mor, fordi det er koldt og blæsende, fortæller vagtchef Ole Aamann fra Syd- og Sønderjyllands Politi til TV SYD.
  Kvinden, der er 170 cm. høj, spinkel af bygning og har skulderlangt hår, blev fundet igen efter en kort eftersøgning.
  Den forsvundne kvinde er det seneste eksempel på demente og skizofrene, der har forladt deres hjem i denne weekend.
  Lørdag eftermiddag forsvandt den 68-årige, demente Jørgen Nielsen. Han blev fundet igen lørdag aften kort efter kl. 21.
  Natten til søndag forlod en skizofren mand på 74 år bostedet Handicap Løgumgård nær Løgumkloster. Han blev fundet i god behold søndag morgen ved 4-tiden.  Men søndag morgen forsvandt han endnu engang fra sit hjem. Politiet kunne dog hurtigt melde om, at manden - endnu engang - er fundet i god behold.
  To rigtige gode meldinger netop kommet ind fra patruljerne. Kvinden i Tønder og manden i Løgum er begge fundet i god behold. #politidk
  
  74 årig mand er atter gået fra plejehjem, Hasselvej i Løgumkloster. Iført jakke. Blev sidst fundet ved kirken i Nørre Løgum  #politidk
  
  TØNDER: Vi søger dement kvinde, 72 år, 170 cm, spinkel, gråt skulderlangt hår - gået fra sin bopæl i Tønders centrum. Vagtchefen. #politidk
  
  
  